CELEX: 32021R0252
Language: hu
Date: 2021-01-29 00:00:00
Title: A Bizottság (EU) 2021/252 végrehajtási rendelete (2021. január 29.) a szardella tekintetében rendelkezésre álló portugál halászati kvótának az előző évben történt túlhalászás miatti csökkentéséről

2021.2.19.   
               
               
                  HU
               
               
                  Az Európai Unió Hivatalos Lapja
               
               
                  L 58/12
               
            
         A BIZOTTSÁG (EU) 2021/252 VÉGREHAJTÁSI RENDELETE
         (2021. január 29.)
         a szardella tekintetében rendelkezésre álló portugál halászati kvótának az előző évben történt túlhalászás miatti csökkentéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1), (2) és (3) bekezdésére,
         mivel:
         
                     (1)
                  
                  
                     A Nemzetközi Tengerkutatási Tanács (ICES) 9 és 10 övezetben, valamint a Kelet-közép-atlanti Halászati Bizottság (CECAF) 34.1.1 övezet uniós vizein (ANE/9/3411) a szardellára (Engraulis encrasicolus) vonatkozó halászati kvótákat az (EU) 2019/124 tanácsi rendelet (2) állapította meg a 2019. július 1-jétől 2020. június 30-ig tartó időszakra.
                  
               
                     (2)
                  
                  
                     Az ICES 9 és 10 övezetben, valamint a CECAF 34.1.1 övezet uniós vizein (ANE/9/3411) a szardellára (Engraulis encrasicolus) vonatkozó halászati kvótákat az (EU) 2020/123 tanácsi rendelet (3) állapította meg a 2020. július 1-jétől 2021. június 30-ig tartó időszakra.
                  
               
                     (3)
                  
                  
                     Az 1224/2009/EK rendelet 105. cikkének (1) bekezdése értelmében abban az esetben, ha a Bizottság megállapítja, hogy valamely tagállam túllépte a számára kiosztott halászati kvótákat, a Bizottságnak csökkentenie kell az adott tagállam jövőbeli halászati kvótáit.
                  
               
                     (4)
                  
                  
                     Az 1224/2009/EK rendelet 105. cikkének (2) és (3) bekezdése előírja, hogy a következő évre vagy évekre vonatkozó kvótacsökkentéseket az említett bekezdésekben meghatározott szorzótényezők alkalmazásával kell végrehajtani.
                  
               
                     (5)
                  
                  
                     A 2019. július 1. és 2020. június 30. közötti időszakban az ICES 9 és 10 övezetben, valamint a CECAF 34.1.1 övezet uniós vizein (ANE/9/3411) Portugália túllépte a szardellára (Engraulis encrasicolus) vonatkozó halászati kvótáját.
                  
               
                     (6)
                  
                  
                     Ezért a túlhalászott állományok tekintetében helyénvaló csökkenteni a Portugália számára a 2020. július 1-jétől 2021. június 30-ig tartó időszakra és – adott esetben – az azt követő évekre vonatkozóan megállapított halászati kvótát,
                  
               ELFOGADTA EZT A RENDELETET:
         
            1. cikk
            A Portugália számára a Nemzetközi Tengerkutatási Tanács (ICES) 9 és 10 övezetben, valamint a Kelet-közép-atlanti Halászati Bizottság (CECAF) 34.1.1 övezet uniós vizein (ANE/9/3411) a szardella (Engraulis encrasicolus) tekintetében az (EU) 2020/123 rendeletben a 2020. július 1-jétől 2021. június 30-ig tartó időszakra rögzített halászati kvótát az e rendelet mellékletében foglaltaknak megfelelően csökkenteni kell.
         
         
            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. január 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 343., 2009.12.22., 1. o.
         
         
            (2)  A Tanács (EU) 2019/124 rendelete (2019. január 30.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2019. évre történő meghatározásáról (HL L 29., 2019.1.31., 1. o.).
         
            (3)  A Tanács (EU) 2020/123 rendelete (2020. január 27.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2020. évre történő meghatározásáról (HL L 25., 2020.1.30., 1. o.).
      
      
         
            MELLÉKLET
            
                        Tagállam
                     
                     
                        Fajkód
                     
                     
                        Területkód
                     
                     
                        Faj neve
                     
                     
                        Terület neve
                     
                     
                        A 2019. július 1. és 2020. június 30. közötti időszakra vonatkozó kiinduló kvóta (kilogrammban)
                     
                     
                        A 2019. július 1. és 2020. június 30. közötti időszakra engedélyezett kirakodások (teljes kiigazított mennyiség kilogrammban)  (1)
                        
                     
                     
                        Teljes kifogott mennyiség a 2019. július 1. és 2020. június 30. közötti időszakban (kilogrammban)
                     
                     
                        Az engedélyezett kirakodásokhoz viszonyított kvótafelhasználás (%)
                     
                     
                        Az engedélyezett kirakodásokhoz viszonyított túlhalászás (kilogrammban)
                     
                     
                        Szorzótényező  (2)
                        
                     
                     
                        Kiegészítő szorzótényező  (3)
                           ,
                            (4)
                        
                     
                     
                        Az előző év(ek)ről fennmaradó csökkentések  (5) (kilogrammban)
                     
                     
                        A 2020. július 1. és 2021. június 30. közötti időszakra alkalmazandó csökkentések (kilogrammban)
                     
                  
                        
                           PT
                        
                     
                     
                        ANE
                     
                     
                        9/3411
                     
                     
                        Szardella
                     
                     
                        ICES 9 és 10 övezet; a CECAF 34.1.1 övezet uniós vizei
                     
                     
                        5 343 000 
                     
                     
                        3 779 330 
                     
                     
                        3 858 005 
                     
                     
                        102,08 
                     
                     
                        78 675 
                     
                     
                        /
                     
                     
                        /
                     
                     
                        /
                     
                     
                        78 675 
                     
                  
               (1)  Az (EU) 2019/124 rendelet értelmében a halászati lehetőségeknek a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló 1380/2013/EU európai parlamenti és tanácsi rendelet (HL L 354., 2013.12.28., 22. o.) 16. cikke (8) bekezdése szerinti cseréjének, a teljes kifogható mennyiség és kvóták éves kezelésére vonatkozó kiegészítő feltételek bevezetéséről szóló 847/96/EK tanácsi rendelet (HL L 115., 1996.5.9., 3. o.) 4. cikke (2) bekezdése és az 1380/2013/EU rendelet 15. cikkének (9) bekezdése szerint 2018-ról 2019-re átcsoportosított kvótáknak, illetve a halászati lehetőségeknek a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK rendelet (HL L 343., 2009.12.22., 1. o.) 37., illetve 105. cikke szerinti újrakiosztásának és csökkentésének a figyelembevétele után valamely tagállam számára rendelkezésre álló kvóták.
            
               (2)  Az 1224/2009/EK rendelet 105. cikkének (2) bekezdésében foglaltaknak megfelelően. A túlhalászás × 1,00 mértékű levonás alkalmazandó minden olyan esetben, amikor a túlhalászott mennyiség legfeljebb 100 tonna.
            
               (3)  Az 1224/2009/EK rendelet 105. cikke (3) bekezdésének megfelelően, amennyiben a túlhalászás mértéke meghaladja a 10 %-ot.
            
               (4)  Az „A” azt jelzi, hogy további 1,5-es szorzótényezőt alkalmaztak, mivel a tagállam az elmúlt 2 évben ismételten túlhalászta a kvótáját. A „C” azt jelzi, hogy további 1,5-es szorzótényezőt alkalmaztak, mivel a faj valamely többéves terv hatálya alá tartozik.
            
               (5)  Az előző év(ek)ből fennmaradó mennyiségek.